Plan Hrvatske da konvertira kredite u švicarskim francima u iznosu od 3,4 milijarde dolara krši zakone Europske unije i međunarodne ugovore, poručila je grupacija najvećih stranih banaka koje posluju u Hrvatskoj, javlja Bloomberg.

Erste Group Bank AG, UniCredit SpA, OAO Sberbank, Raiffeisen Bank International AG i Hypo Group Alpe Adria AG u zajedničkom su priopćenju najavili podizanje tužbe protiv vlade u slučaju izglasavanja zakona o konverziji.

– Zabrinuti smo zbog razvoja događaja i izjava koje dolaze iz Vlade. Prisilna konverzija bez da se obzir uzimaju prihodi i mogućnost otplate duga dužnika predstavlja ozbiljnu retroaktivnu izmjenu postojećih ugovora – poručuju banke.

Podsjetimo, ministar financija Boris Lalovac ranije je najavio konverziju kredita u eure kroz izmjene Zakona o potrošačkom kreditiranju čiji prvi nacrt pripremaju u Ministarstvu financija.

>> U slučaju franak odlučuju i ministri s kreditom u švicarcu